पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. इसे एक क्रांतिकारी कदम कहा जाए तो शायद गलत न होगा। पंजाब का जो किसान अपनी नाक बचाने, बच्चों का अच्छे घरों से रिश्ता जोडऩे की गरज से महंगे से महंगा ट्रैक्टर खरीदकर कर्ज के गर्त में गिर रहा है अब उस पर लगाम लग सकेगी।
पंजाब के एक जमींदार ने जब महसूस किया कि किसान को असल में उतने औजारों की जरूरत नहीं होती जितने वो खरीद लेता है तो उसने यूरोपीय देशों की तर्ज पर खेती में प्रयोग होने वाले औजारों को किराए पर देने की योजना बनाई। फाजिल्का के विक्रम आहूजा ने महज छह साल पहले ये धंधा शुरू किया था जो अब अंतरराष्ट्रीय चर्चा का विषय बन गया है।
साल में छह घंटे चाहिए टै्रक्टर:'असल में एक किसान को एक एकड़ खेत के लिए साल में छह घंटे के लिए ट्रैक्टर की जरूरत होती है। यदि वो इसे हमसे किराए पर लेता है तो उसे महज 1200 रुपए देने होते हैं। यदि ट्रैक्टर को खरीदा जाए तो करीब 85000 रुपया तो उसके सालाना ब्याज पर चला जाता है। छोटे और मंझले किसान अब इससे बचने लगे हैं। केवल टै्रक्टर ही नहीं बल्कि कृषि के अन्य औजार जैसे रोटावेटर, टिल्लर, पराली की गांठ बांधने की मशीन, खड़ी पराली में गेहूं बोने की मशीन, धान लगाने की मशीन, जेसीबी और ऐसी ही करीब 175 किस्म की मशीनें हम किराए पर देते हैं,Ó विक्रम आहूजा ने दैनिक भास्कर को बताया।
इस सोच से की शुरुआत: 'जिमींदारा फाम्र्स सॉल्युशन (ज़ैडएफएस) को मैंने 2005 में आरंभ किया, मैं सोचता कि यदि मुझे दिल्ली या मद्रास जाना है तो मुझे विमान खरीदकर तो नहीं जाना, केवल किराया देकर जाना है, बस यही सोच मेरी कंपनी की नींव बनी। बिजाई के दौरान मात्र एक सप्ताह के लिए किसान को टै्रक्टर चाहिए, तो बाकी के समय वह क्यों घर पर खड़ा रहे और किसान उसका ब्याज भरे, बड़े किसान ऐसा करें तो माना जा सकता है लेकिन छोटे किसान इससे बर्बाद ही हो रहे हैं,Ó कहा आहूजा ने। •ौडएफएस मालवा में फाजिल्का, फिरोजपुर, मुक्तसर, संगरूर साथ लगते राजस्थान के श्रीगंगानगर और हनुमानगढ़ में यानि करीब 300 किलोमीटर क्षेत्र में पहुंच चुकी है। छह हजार से ज्यादा लोग इससे जुड़ चुके हैं,Ó सहर्ष बताया विक्रम आहूजा ने।
विदेशों ने भी मांगी जानकारी
अफ्रीका लीड एक संस्था है जो यूएसएड (युनाइटिड स्टेटस एजेंसी फार इंटरनेश्नल डवलपमेंट) के प्रायोजन से अफ्रीकी देशों में प्रोफैशनल एग्रीबिजनेस प्लेसमेंट कार्यक्रम चलाती है। एफज़ैडएस की जानकारी मिलने पर अफ्रीका लीड के चीफ डेविड टार्डिफ डगलिन ने आहूजा को मेल भेजकर अपनी टैक्नीक की विस्तृत जानकारी और सहयोग की मांग की। इन दिनों भी एक अफ्रीकी डेलीगेशन फाजिल्का आया हुआ है।
जैसा कि आहूजा ने बताया, अफ्रीकी देशों रवांडा, लाइबेरिया और यूगांडा आदि में भी छोटे और मंझोले किसानों की यही समस्याएं हैं। अब वे लोग भी उनकी कंपनी से लाभ उठा रहे हैं। एसीआइएआर (आस्ट्रेलियन सेंटर फॉर इंटरनेशनल एग्रीकच्लर रिसर्च) ने भी आहूजा की टेक्नीक की विस्तृत जानकारी पर रिसर्च की और इसे बहुउपयोगी मानते हुए इस बात की भी सराहना की कि किस तरह एक निजी कंपनी के साथ पंजाब एग्रीकल्चर यूनिवर्सिटी और पंजाब के एग्रीकल्चर डिपार्टमेंट ने हाथ मिलाकर इसे कृषि हितैषी बनाया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn